
Dysgwyr, ysgolion a chymunedau: Ble ydw i’n addysgu?


Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas â’ch credoau a’ch tybiaethau – sut gallai’r rhain lywio eich datblygiad i fod yn athro proffesiynol

Mae nifer o gredoau a thybiaethau yn codi wrth weithio fel darpar athrawes yn y cyfnod sylfaen.  Un gred sydd gen i yw bod llais y disgybl yn bwysig oherwydd mae fwy o weithgareddau dosbarth yn cael ei arweinio gan ddisgyblion nag oedden yn meddwl.  Cofio’n ôl i pan oeddwn i yn yr ysgol gynradd, dwi ddim yn cofio cael cymaint o fewnbwn i’r hyn roedden i’n ei ddysgu ag y mae’r disgyblion yn ei wneud yn fy ysgol leoliad.  Ar ôl bod yn ysgol am ddiwrnodau pontio, newidiodd fy nghred wrth weld pa mor annibynniol oedd y disgyblion yn ei gwaith.  Hefyd, ni welais lawer o fewnbwn gan ddisgyblion yn ystod profiad gwaith yn y cyfnod sylfaen pan oeddwn yn yr ysgol uwchradd.  Mae hyn yn fy arwain i gredu bod pwysigrwydd mewnbwn disgyblion wedi dod yn fwy dros y blynyddoedd diwethaf.

Tybiaeth arall sydd gen i ydy bod e yn bwysig cael cysylltiad â pherthynas gryf rhwng y gymuned, yr ysgol a’r disgybl.  Cyn dechrau’r modiwl yma nid oedden yn ymwybodol o bwysigrwydd y cysylltiadau yma.  Ar ddiwrnodau pontio roedden yn siarad ag athrawon yr ysgol ac yn synnu at y nifer o wahanol ffyrdd y mae’r ysgol mewn cysylltiad â’r gymuned.  Yr unig ffyrdd o gyswllt yr oeddwn yn ymwybodol o rhwng y rhiant a’r ysgol cyn fy nyddiau 

pontio oedd trwy nosweithiau rhieni a’r cofnod darllen.  Ers hynny, rydw i wedi dysgu a dod yn ymwybodol bod rhieni’n chwarae mwy o ran yn yr ysgol nag yr oeddwn yn ei gredu o’r blaen. 

Mae cael ac arddangos gwerthoedd a chredoau fel athro yn bwysig oherwydd bod disgyblion yn adlewyrchiad o athro.  Mae’r ffordd y mae athro’n gweithredu, yn ymddwyn ac yn siarad yn cael ei ddilyn gan ei disgyblion.  Felly, mae’n angenrheidiol iawn i athro fod yn ystyriol o’i weithredoedd.  Ni fydd gan ddisgybl y diddordeb i ddysgu os nad oes gan yr athro ddiddordeb i addysgu, a dyna pam ei bod yn bwysig bod athrawon yn gwrando ar farn y disgybl am yr hyn y mae’n ei ddysgu cymaint ag y mae’n ei addysgu.  Os oes gan athro gredoau a gwerthoedd, bydd y disgybl hefyd, a fydd yn arwain at y canlyniad dysgu gorau a’r agwedd tuag at yr ysgol.

O ran fy agwedd gyntaf, bod llais y disgybl yn cael ei werthfawrogi’n fwy a’i fod yr un mor bwysig â chyd-destun y dysgu.  Mae hyn oherwydd ei bod yn bwysig i’r disgyblion chwarae rhan lawn yn yr hyn maen nhw’n ei ddysgu.  Mae Ferre Laevers yn cefnogi’r gred hon.  Ei ddadl yw, os nid oes diddordeb gan y plant yn hynny sy’n cael ei addysgu, ni fyddent yn dysgu.  Cynigiodd bod dau raddfa er mwyn mesur faint mae’r plentyn wedi ymgysylltu yn rhywbeth.  Mae’r ddwy raddfa hyn yn cynnwys lles emosiynol a’r lefel o gyfranogiad y plentyn. Mae theori Laevers, (2011), sef ‘The educational model of Experiential Education’, yn awgrymu bod cyfranogiad yn mesur dysgu o raddfa dwfn.  Mae hwn yn cefnogi fy nghred oherwydd ei fod yn atgyfnerthu’r faith bod llais y disgybl angen pwyslais yn yr ysgol i sicrhau ymgysylltiad y plentyn yn y gwaith.  Cryfhawyd y gred hon yn ystod fy nyddiau pontio oherwydd nid oeddwn yn ymwybodol o faint o’u dysgu y cafodd y disgyblion llais ynddo.  Gwelais fod wal wedi’i chysegru i lais y plentyn ym mhob ystafell ddosbarth, sydd yn dangos fod yr ysgol yn cymryd barn y plant o ddifrif.  Roeddwn hefyd yn synnu bod y plant yn fy nosbarth yn cael dewis pa her yr oeddent am ei gwneud yn yr amser penodol, gan fod nifer o heriau wedi’u gwasgaru o amgylch yr ystafell.  Rwy’n teimlo bod hyn wedi rhoi rhyddid angenrheidiol i’r disgyblion a oedd yn dal i olygu eu bod yn ymgysylltu ac yn dysgu’r hyn oedd yn ofynnol ohonynt. Dangosir hyn eu bod yn dod yn fwy annibynnol ac yn cymryd fwy o gyfrifoldeb am eu dysgu nhw eu hunain, a fyddai yn golygu bod ganddynt fwy o ddiddordeb yn yr hyn y maent yn ei wneud.  Er hyn, caiff hyn ei wneud mewn ffordd lle roddir annibyniaeth i’r plant tra hefyd sicrhau bod gan athrawon rheolaeth dros yr hyn sydd yn digwydd ac yn cael ei addysgu.  Pwynt arall sy’n cefnogi hyn yw ‘The Leonardo Effect’, oedd wedi’i ysbrydoli gan Leonardo Da Vinci.  Mae’r effaith hon yn caniatau plant i ddatblygu syniadau creadigol ac i ddod yn fwy hyderus i wrth gyfrannu a chydweithio (Gwefan Ysgol, 2014).  Mae pedwar prif gam gwahanol yn cynnwys;
· 1. Dal dychymyg plant
· 2. Datblygiad
· 3. Creadigaeth
· 4. Adlewyrchu a chyfathrebu
Mae’r pedwar cam yma yn wneud y rhaglen cwricwlwm i fyny.  Gwelais agweddau o’r camau hyn llaw gyntaf ar fy nyddiau pontio. 

Y peth nesaf yr wyf am drafod yw fy nhyybiaeth, sef bod e yn bwysig fod perthynas agos rhwng ysgol a chymuned.  Cyn dechrau’r modiwl hwn nid oeddwn yn ymwybodol bod y berthynas agos hon yn bwysig o gwbl.  Yna roedd gen i ddealltwriaeth ymhellach o’r pwysigrwydd pan mi wnes i ymweld â fy ysgol leoliad ar y diwrnodau pontio. Roedd hyn wedi dod wrth i mi siarad â staff yr ysgol ynglyn a’r pethau y maen nhw yn ei wneud er mwyn cefnogi’r perthynas gyda’r gymuned.  Dywed y staff gwybodaeth ynglyn â dulliau gwahanol sydd yn cael ei ddefnyddio er mwyn cydweithio gyda’r gymuned.  Er enghraifft, cynhelir yr ysgol nosweithiau lle mae rhieni plant yr ysgol yn cael gyfleuoedd i ddod i mewn i’r ysgol i ymweld ag arddangosfeydd o waith y plant sydd yn cael eu rhoi i fyny cyn nosweithiau rhieni.  Mae hyn yn dangos pwysigrwydd y berthynas rhwng y gymuned oherwydd bod hyn yn rhoi cyfle i’r gymuned dod i mewn i’r ysgol ac i ymgyfarwyddo gyda’r pethau sydd yn digwydd yn yr ysgol er mwyn dod yn agosach ac i roi cyfleoedd iddynt gymryd rhan yn yr hyn sydd yn digwydd.  Yn yr ysgol hefyd, soniodd y staff bod wasanethau gwahanol yn dod i mewn i’r ysgol ar wahanol adegau i wneud gweithgareddau diogelwch gyda’r plant, er enghraifft yr heddlu.  Byddai hyn yn hybu’r cysylltiad oherwydd ei fod yn bwysig i blant cael gweld perthynas rhwng gwasanaethau fel yr heddlu er mwyn iddynt allu gweld sut mae pobl broffesiynol gwahanol yn cydweithio yn y byd go iawn.  Mae theori seicolegydd Americanaidd Urie Bronfenbrenner yn cefnogi’r thybiaeth hyn.  Lluniodd Bronfenbrenner y ‘Ecological Systems Theory’ i esbonio sut mae rhinweddau cynhenid plant a’u hamgylcheddu yn rhyngweithio i ddylanwadu ar sut maent yn tyfu ac yn datblygu.  Trefnodd i mewn i bedwar system ecolegol gwahanol er mwyn disgrifio hyn.  Y system gyntaf, sef microsystem, yw’r un pwysicaf.  Hwn yw’r system sydd yn cynnwys y cysylltiadau sydd yn agosach i’r plentyn, er enghraifft rhieni neu brodyr a chwiorydd.  Mae’r ail system, mesosystem, yn cynnwys y perthnasau sydd gan blant gyda’u ffrindiau nhw, a dywed y wefan Psychology Notes (2019) bod plant sydd yn cael bywyd cymdeithasol da yn datblygu yn well oherwydd eu bod yn cael mwy o gyfleuoedd er mwyn gymdeithasu.  Byddai’r trydydd system yn cynnwys cysylltiadau sydd yna rhwng sefydliadau gwahanol sydd ym mywyd y plentyn, er enghraifft yr ysgol, neu gweithle ei rhieni.  Gelwir hyn y exosystem.  Mae’r bedwaredd system wedyn yn cael ei alw yn macrosystem.  Mae hyn yn disgrifio’r amgylchedd sydd y fwyaf allanol i blentyn, sydd yn cynnwys pethau fel credoau crefydd plentyn.  Mae hyn yn syniad sydd yng nghefnogi fy nhybiaeth i oherwydd bod hyn yn annog y perthynasai sydd yna rhwng y gymuned a phobl allanol.  Dywed fod angen cael bob system ei gyflawni er mwyn sicrhau bod plentyn yn datblygu yn gymdeithasol yn llawn, sydd yn gallu eu annog nhw i gwneud yn dda yn yr ysgol.  Cafwyd y ddamcaniaeth yma hefyd ei gefnogi gan ymchwil Lev Vygotsky (1896) oherwydd ymchwil Vygotsky dywed fod cysylltiadau rhwng y gymuned yn bwysig ar gyfer datblygiad y plant.  
Felly, i ddod i glo, o ran fy nghred gyntaf, sef bod llais y disgybl yn bwysig, credaf fy mod i angen gweithio ar ei rhoi ar waith.  Un targed fyddai gallai fod i mi yn bersonol buasai annog llais y disgybl pan fyddai yn gweithio fel athrawes wrth gwneud fy ymarfer dysgu, drwy ddefnyddio gwahanol dulliau er mwyn sicrhau bod pob plentyn yn cael eu trin gyda pharch.  Credaf y byddai hyn yn rhywbeth a byddai yn fuddiol i mi oherwydd dywed y safonau SAC dylid athrawon “ddatblygu technegau a dulliau a reolir ac a fesurir i wella deilliannau addysgeg” (Llywodraeth Cymru, 2017)  Targed arall a allai i ddefnyddio er mwyn cefnogi fy ail nybiaeth ydi fy mod i yn gallu gweithio ar ffyrdd i gysylltu y cymuned gyda’r gwaith yr ydw i yn ei wneud yn y dosbarth, er enghraifft gallai hyn cael ei wneud drwy creu perthynas gyda rhieni.  Dywed y safonau hefyd drwy cydweithio caiff addysgeg effeithiol ei lledaenu.  

